Ar Priñs Bihan

Ar Priñs Bihan zo ul levr brezhonek, troet diwar ar gontadenn c'hallek Le Petit Prince a oa bet savet gant Antoine de Saint-Exupéry hag embannet e 1943 e New York war un dro gant an droidigezh e saozneg. Antoine de Saint-Exupéry a oa o chom eno abaoe miz Kerzu 1940, goude arsav-brezel miz Mezheven 1940, du-hont e oa bet skrivet al levr gantañFlorent Grouin, Petra 'zo nevez e brezhoneg e miz Even 2025 ?, Brezhoweb, 02/06/2024.

Un oberenn varzhoniel eo dindan stumm un istor evit ar vugale skeudennaouet gant dourlivadurioù ar skrivagner. 

 An doulivadurioù 
Skeudennaouet e oa bet al levr gant ar skrivagner. E penn kentañ e oa bet raktreset fiziañ al labour-mañ d'an tresour Bernard Lamotte, met choazet en doa Saint-Exupéry skeudennaouiñ e-unan al levr peogwir e oa re wirion stil e vignon Lamotte, hag e oa o klask ur stil simploc'h evit ar vugale Sophie Loir, Les illustrations du Petit Prince : de Saint Exupéry à Joann Sfar, war lec'hienn momes.parents.fr, 18/03/2023.

Implijet en doa kreionoù dourlivañ evit an dourlivadurioù, un teknik hag a oa diouzh ar c'hiz er mare-mañ, diwar ali e vignon an ergerzhour Paul-Émile Victor.

 An droidigezh 
Troet e oa bet gant Pierrette Kermoal hag embannet gant Preder e 1974 evit ar wech kentañ. Adembannet meur a wech gant Preder etre 1999 ha 2019, hag adembannet gant an ti-embann Aber e miz Gouere 2024Aber a embann Ar Priñs Bihan, war lec'hienn Aber, 2024.

 Al levr aodio 
Embannet eo bet stumm aodio al levr war Audible, al lec'hienn gouestlet d'al levrioù-aodio krouet gant Amazon, e miz Mezheven 2022. Enrollet eo bet gant mouezh Azenor Kallag diwar troidigezh Pierrette Kermoal embannet gant Preder e 2019Yann-Fañch Jacq, Sikour al lennerien, kazetenn Ya !, 01/07/2022.

 Notennoù ha daveennoù 

Prins Bihan, Ar